To mænd blev i dag i et grundlovsforhør varetægtsfængslet. De sigtes for tyveri af Weber-udstyr til to millioner kroner. Tyveriet fandt sted natten til torsdag, da to containere med det dyre grill-udstyr blev fjernet fra et lager i Nørresundby. Politiet har fundet den ene container, mens den anden stadig efterlyses. Denne contaioner står sandsynligvis på en lastbiltrailer med nummer NJ 72 777. En yngre mand fra Terndrup-området blev fængslet i fire uger, mens en anden blev varetægtsfængslet i tre døgn. Grundlovsforhøret blev holdt for lukkede døre, da Nordjyllands Politi mener, at der er flere involverede.
To mænd varetægtsfængslet i sagen - flere på fri fod, mener politiet